**Jegyzőkönyvi kivonat**

**Csopak Község Önkormányzat Képviselő-testületének**

**2019. január 30-án megtartott rendkívüli üléséről**

**28/2019. (I.30. ) ÖKT határozat**

Csopak Község Önkormányzata Képviselő-testülete a Balatoni Hajózási Zrt. működésével és fejlesztésével kapcsolatos állami szerepvállalásról szóló 1013/2019. (I. 25.) Korm. határozatban foglaltak maradéktalan végrehajtása érdekében az Magyar Nemzeti Vagyonkezelő Zárkörűen működő Részvénytársasággal megkötésre kerülő Megállapodást megismerte és ezzel kapcsolatban az alábbi döntéseket hozta:

1. A képviselő-testület az előterjesztés 1. melléklete szerinti tartalommal **egyetért** a Magyar Balatoni Hajózási Rt. 51 %-os részvénypakettjét megszerző önkormányzatok között 2001. december 21.-én létrejött **Szindikátusi Szerződés** 25. pont első francia bekezdése alapján **2019. január 30. napjával közös megegyezéssel történő megszüntetésével**.

2. A képviselő-testület a Magyar Nemzeti Vagyonkezelő Zárkörűen működő Részvénytársaság és a Balatoni Hajózási Zrt.-ben tagként résztvevő önkormányzatok között az **1013/2019. (I. 25.) Korm. határozatban foglaltak végrehajtásához megkötendő megállapodást** az előterjesztés 2. melléklete szerinti tartalommal **elfogadja.**

3. A Képviselő-testülete az 1013/2019. (I. 25.) Korm. határozatban foglaltak végrehajtásához szükséges mértékben **támogatja a Balatoni Hajózási Zrt. Alapszabályának módosítását, a Társaság módosításokkal egységes szerkezetbe foglalt Alapszabályának elfogadását** a 2019. január 31-én tartandó rendkívüli közgyűlésén a közgyűlési meghívóban szereplő 1. és 2. napirendi pont alapján.

4. **Felhatalmazza Balogh Balázs alpolgármestert**, hogy Ambrus Tibor polgármestert teljes körűen képviselje a Balatoni Hajózási Zrt. 2019. január 31-én megtartásra kerülő rendkívüli közgyűlésén, helyette és nevében a szükséges jognyilatkozatokat megtegye. Felhatalmazza továbbá a Szindikátusi szerződés közös megegyezéssel történő megszüntetésének aláírására, valamint az MNV. Zrt-vel megkötésre kerülő Megállapodás aláírására.

Felhatalmazza a Balatoni Hajózási Zrt. Alapszabályának módosításának és a Társaság módosításokkal egységes szerkezetbe foglalt Alapszabályának elfogadására.

Határidő: azonnal

Felelős: Balogh Balázs alpolgármester, határozat kiadásáért jegyző

Ambrus Tibor sk. dr. Szántód Anita sk.

polgármester jegyző

A kiadmány hiteléül:

2019. január 30.

…………………………..

dr. Biró Donatella

aljegyző